Պաշտոնական այցով Էստոնիայում գտնվող Վրաստանի վարչապետ Բիձինա Իվանիշվիլին հայտարարել է, որ Վրաստանը պատրաստվում է 2014 թվականի գարնանը ստորագրել ԵՄ-ի հետ Ասոցացման համաձայնագիրը, իսկ նախաստորագրումը տեղի կունենա այս տարվա նոյեմբերի 28-29-ին՝ Վիլնյուսում կայանալիք «Արևելյան գործընկերության» գագաթաժողովում: Ճիշտ նույն ժամանակ էր նախատեսվում նաև Հայաստանի նախաստորագրումը, որը փաստացի առկախվեց Մոսկվայում Մաքսային միությանը միանալու որոշմամբ: Վրաստանը Հայաստանին Մաքսային միության հետ կապող միակ ցամաքային ճանապարհն է: Սա նշանակում է, որ բացառապես Վրաստանով է պայմանավորված, թե որքանով կարող է Մաքսային միության սահմանած միասնական հարկային և մաքսային ռեժիմը գործող մեխանիզմ դառնալ Հայաստանում: Ավելին. եթե Վրաստանը դառնում է Ասոցացման անդամ, որը համարվում է Մաքսային միության գլխավոր տնտեսական մրացկիցը, ապա Հայաստանի համար ուղղակի անհնար է դառնում Մաքսային միության կոդեքսի իրականացումը: Նախ ի՞նչ է ենթադրում Մաքսային միության անդամությունը: